Z A P I S N I K
16. sjednice Vijeća Gradske četvrti Podsljeme,
održane 29. rujna 2022., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Reana Senjković- Svrčić, Luka Maloča, Pero Semren, Ivan Laco, Tihomir Milovac i Damir Pavlek.

NENAZOČNI ČLANOVI VIJEĆA: Drago Boras – ispričao se, Anita Matković – ispričala se, Snježana Punjek – ispričala se, Ana Večerin Novaković - ispričala se

OSTALI NAZOČNI: Goran Rogić - Gradski ured za mjesnu samoupravu
                                   Mirjana Štengl – predsjednica MO Gračani
                                   


Predsjedava: Krešimir Kompesak, predsjednik Vijeća.

Predsjednik konstatira da je prisutno 7 članova Vijeća, što znači da Vijeće može pravovaljano odlučivati, te otvara 16. sjednicu Vijeća Gradske četvrti Podsljeme.

	Predsjednik Vijeća otvara raspravu o zapisniku 15. sjednice. Bez rasprave, jednoglasno je usvojen zapisnik 15. sjednice.

Na prijedlog predsjednika Vijeće jednoglasno utvrđuje slijedeći:



DNEVNI RED:


	
[bookmark: _Hlk117694915]1.  Prijedlog izmjena Programa održavanja javnih prometnih površina, građevina i  
     uređaja javne namjene, javne rasvjete te izvanrednog održavanja nerazvrstanih cesta 
     na području Grada Zagreba u 2022.- davanje mišljenja

[bookmark: _Hlk117695161][bookmark: _Hlk112249614]2.  Prijedlog izmjena Programa građenja komunalne infrastrukture na području Grada  
     Zagreba u 2022. – davanje mišljenja

[bookmark: _Hlk117695356]3.  Priprema prijedloga Programa građenja komunalne infrastrukture na području 
     Grada Zagreba u 2023. godini i prijedloga Programa održavanja javnih prometnih 
     površina, građevina i uređaja javne namjene, javne rasvjete te izvanrednog 
     održavanja nerazvrstanih cesta na području Grada Zagreba u 2023. – davanje 
     prijedloga

4.  Pitanja, prijedlozi i obavijesti

	



Ad 1. Prijedlog izmjena Programa održavanja javnih prometnih površina, građevina i  uređaja javne namjene, javne rasvjete te izvanrednog održavanja nerazvrstanih cesta 
na području Grada Zagreba u 2022.- davanje mišljenja

Predsjednik Vijeća obavještava sve članove kako su prijedlog Izmjena Programa dobili putem maila. Radi se o promjena usklađenima sa rebalansom Proračuna Grada Zagreba, gdje su umanjena sredstva za akcije koje neće biti realizirane do kraja godine, a istovremeno povećanje sredstava za akcije koje su izvršene i prošle potupke nabave. 

Nakon kraće rasprave, Vijeće jednoglasno daje pozitivno mišljenje na Prijedlog izmjena Programa održavanja javnih prometnih površina, građevina i uređaja javne namjene, javne 
rasvjete te izvanrednog održavanja nerazvrstanih cesta na području Grada Zagreba u 2022. 


Ad 2.  Prijedlog izmjena Programa građenja komunalne infrastrukture na području Grada Zagreba u 2022. – davanje mišljenja

Predsjednik Vijeća obavještava sve članove kako su prijedlog Izmjena Programa dobili putem maila. Radi se o promjena usklađenima sa rebalansom Proračuna Grada Zagreba, kao i za Program održavanja javnih prometnih površina, građevina i uređaja javne namjene, javne 
rasvjete te izvanrednog održavanja nerazvrstanih cesta na području Grada Zagreba u 2022. 

Nakon kraće rasprave, Vijeće jednoglasno daje pozitivno mišljenje na Prijedlog izmjena Programa građenja komunalne infrastrukture na području Grada Zagreba u 2022. 


Ad 3.  Priprema prijedloga Programa građenja komunalne infrastrukture na području 
Grada Zagreba u 2023. godini i prijedloga Programa održavanja javnih prometnih 
površina, građevina i uređaja javne namjene, javne rasvjete te izvanrednog  održavanja nerazvrstanih cesta na području Grada Zagreba u 2023.

Predsjednik Vijeća obavještava članove kako je nadležni Gradski ured poslao zahtjev Vijećima za dostavu prioriteta za pripremu Programa za 2023. Na tu temu je jučer održan i sastanak u prostorijama Gradske uprave, na kojima smo upoznati sa stanjem pojedinih projekata i akcija.
Od pojedinih stavki, dobili smo informaciju kako uskoro ide raspis natječaja za izgradnju zamjenskog objekta ambulante Gračani. Također, rekonstrukcija Trga sv. Šimuna planirana je za 2023., kao i projekt rotora Gračanska cesta-Bliznec.

Rekonstrukcija okretišta Mihaljevac ne predviđa izgradnju podzemne garaže. Projekt je uskoro pred istekom građevinske dozvole i potrebno je odlučiti što je prioritet Vijeća.
Pero Semren smatra da je garaža ipak potrebna jer projekt nije cjelovit bez toga.
Krešimir Kompesak misli da garaža nije moguća zbog potoka i podzemnih voda, a smatra i kako je moguće napraviti veći parking na cesti prema dječjem vrtiću.
Luka Maloča se slaže da je potreban cjelovit projekt te pita može li se okretište samo djelomično urediti?
Predsjednik Vijeća predlaže da se napravi sastanak sa pročelnikom, direktorom ZET-a i predsjednicom Vijeća Gradske četvrti Gornji grad – Medveščak, kako bi se našlo optimalno rješenje. Svi se slažu s navedenim. 


Ad 4. Pitanja, prijedlozi i obavijesti

Predsjednik Vijeća obavještava kako je Mjesni odbor Gračani dostavio puno dokumentacije i svoj zaključak o problemu u dijelu ulice Medveščina, gdje djeluje baza tvrtke 5-KA d.o.o. Ističe kako su sve institucije već u prošlom razdoblju bile gore, o čemu postoje razni zapisi.

Mirjana Štengl traži svi pogledaju dostavljenu dokumentaciju i pogotovo slike. Smatra kako se čestica nalazi u urbaniziranoj zoni te da zbog toga tamo nije mjesto takvoj vrsti baze. Mišljenja je kako je vlasnik spomenute tvrtke, sa svojim suvlasnicima, kompletno devastirao navedenu česticu te želi da se izvrši prijava svim nadležnim institucijama, poglavito Državnom inspektoratu. 
Pero Semren smatra kako je ispravniji put prijaviti Komunalnom redarstvu Grada Zagreba, koje onda treba eventualne nepravilnosti prijaviti Državnom inspektoratu.
Predsjednik Vijeća odgovara kako će se prijava Mjesnog odbora Gračani uputiti na nadležne adrese.

Predsjednik Vijeća ističe kako je prije 10ak dana zaprimljena peticija dijela stanovnika Šestina o problemu buke i radnog vremena automatske autopraone u centru Šestina. Smatra kako je komunalni redar trebao utvrditi legalnost objekta i uputiti eventualnu prijavu Državnoj inspekciji. Peticija je predana Mjesnom odboru Šestine na davanje mišljenja.

Predsjednik Vijeća objašnjava problem koji je nastao sa DVD-om Vidovec, gdje je zbog bolesti bio spriječen nazočiti 75. obljetnici postojanja. Ističe kako je bilo puno krivih informacija te žali zbog postupanja pojedinih članova DVD-a Vidovec.
Ističe kako se sličan problem pojavio i sa optužbom Lucije Topolovec na sjednici Gradske Skupštine Grada Zagreba, gdje je protiv njega izrečena neistina, zbog koje je pokrenuo adekvatne pravne postupke. Nada se da će na idućoj sjednici Skupštine doći do isprike i demantija.

Predsjednik Vijeća izvještava sve članove kako je 19. listopada u 18:00 sati tribina Čistoće o novom modelu skupljanja mješovitog komunalnog otpada, o čemu su svi već dobili obavijest putem maila.

Predsjednik Vijeća ističe kako je dobio zahtjev stanovnika ulice Gračec – odvojak kod kbr. 31, za postavu znaka zabrane zaustavljanja i parkiranja i postave prometnog ogledala za izlaz iz ulice, budući da je ista nepregledna i opasna za uključivanje u promet. 
Članovi Vijeća jednoglasno su podržali takav zahtjev.





Sjednica je završena u 9:20 sati.


Zapisnik vodio:

Goran Rogić



[bookmark: _Hlk104212074]KLASA: 024-08/22-002/282
URBROJ: 251-13-11-2-22-2
Zagreb, 29. rujna 2022.

